A város legfőbb nevezetessége a temploma. Az első, még fából készült templom a 13. században épült fontos kereskedelmi útvonalak kereszteződésében. Az akkori építmény helyén álló mai kőtemplomot a 14. században emelték. A vastag kőfalakból álló templomnak védelmi funkciói is voltak, a 34 m magas tornyát pedig megfigyelő toronynak is használták. A templom az 1558-as livóniai háborúban, majd az északi háborúban sérüléseket szenvedett. A torony tetőszerkezete villámcsapás következtében 1761-ben és 1831-ben is leégett. Barokk stílusú szószékét "Johann Valentin Rabe" készítette 1730-ban. A templom napjainkban az Észt Evangélikus Egyházhoz tartozik.